Usamos cookies propies y de terceros p'ameyorar la to esperiencia y los nuesos servicios analizando'l restolar nel nuesu sitiu web. Si sigues, considérase que das laude pal so usu. Pues consiguir más información na nuesa Política de Cookies
#000001
Cierva y Culiebra - Editorial asturiana
#000002
Con esta recompensa, vas apoyar el nuesu proyectu y el to nome va constar nos agradecimientos de la páxina web de la editorial. Vas facer parte de la comunidá de Cierva y Culiebra y recibir les nueses newsletters sobre cultura asturiana contemporánea, asina como otros secretinos.
#000003
Apoya'l proyectu de Cierva y Culiebra soscribiéndote a ún de los dos llibros que van apaecer en 2023: La Xorda. Nuevos cantares de chigre de Rodrigo Cuevas; y Nun vaya ser el demoniu. El diablu n'Asturies. Con ello, vas facer parte de la comunidá de la editorial y recibir, amás del llibru qu'escueyas, les nueses newsletters sobre cultura asturiana contemporánea y otros secretinos.
#000004
Apoya'l proyectu de Cierva y Culiebra soscribiéndote a un de los dos llibros que van apaecer en 2023: La Xorda. Nuevos cantares de chigre de Rodrigo Cuevas; y Nun vaya ser el demoniu. El diablu n'Asturies. Con ello, vas facer parte de la comunidá de la editorial y recibir, amás del llibru qu'escueyas, les nueses newsletters sobre cultura asturiana contemporánea y otros secretinos.
Arriendes d'esto, vas recibir una bolsa d'algodón reciclao con ún de los diseños de dos ilustradores asturianos mozos, Alfredo Casasola y María Ortiz.
#000005
Apoya'l proyectu de Cierva y Culiebra soscribiéndote a dos exemplares de caún de los llibros que van apaecer en 2023: La Xorda. Nuevos cantares de chigre de Rodrigo Cuevas; y Nun vaya ser el demoniu. El diablu n'Asturies. Con ello, vas facer parte de la comunidá de la editorial y recibir, amás de los llibros, les nueses newsletters sobre cultura asturiana contemporánea y otros secretinos.
Arriendes d'esto, vas recibir les dos bolses d'algodón reciclao colos diseños de dos ilustradores asturianos mozos, Alfredo Casasola y María Ortiz.
#000006
Una campaña pa formar una comunidá de llectores alredor d'un proyectu editorial, lliterariu y de pensamientu n'asturianu
#000007
Amosar la llista de necesidaes
#000008
La idea de Cierva y Culiebra ye cenciella: queremos espublizar llibros n'asturianu, bien curiosos y que mos ayuden a repensar el mundu. Nun ponemos llendes a lo que vamos asoleyar: habrá lliteratura, pero tamién pensamientu y non ficción. La característica común a los llibros sedrá que van ser mui cuidaos, mesmo nel diseñu qu'a nivel editorial, pa que lleguen a los llectores que tienen que llegar, enanchen la base de xente que llee n'asturianu y replanteguen la manera na que vemos les coses.
#000009
Les necesidaes que queremos financiar con esta campaña son les rellatives a los primeros pasos de la editorial: llanzar una iniciativa editorial pequeñina, como la que tenemos ente manes, supón un costu altu de primeres (diseñar la colección, algamar al públicu, mandar los primeros llibros a imprenta o xenerar una imaxe pública son procesos complexos), polo que pensamos qu'esta campaña de micromecenalgu puede ser una manera afayadiza d'echar a andar.
#000010
Pensemos Cierva y Culiebra específicamente pa intervenir nel mundu de les lletres asturianes y ameyorar delles de les coses que percibimos nél. El propiu nome de la editorial vien d'un vieyu conxuru vaqueiru escontra la picadura de la culiebra, y reflexa dalgunos de los rasgos principales del proyectu: queremos que los nuesos llibros xurdan del diálogu, como'l qu'hai nesa llucha mítica ente la culiebra y la cierva, y tamién queremos conxugar la cultura tradicional col tar nel mundu contemporaneu, convidando a nuevos llectores a que conozan la lliteratura y el pensamientu nos que creemos nós.
#000011
Poro, vamos editar poquitinos llibros al añu: en principiu, namás 2, porque pensamos que lo importante ye que los llibros lleguen a los sos llectores y queremos cuidalos bien, mesmo primero d'editalos que depués. Pa ello, vamos contar col diseñu de Lucía Aranaz y los nuesos dos primeros títulos de la editorial van ser:
#000012
La Xorda. Nuevos cantares de chigre, prólogu y selección de Rodrigo Cuevas. Una renovación de los antiguos cancioneros pa cantar nos chigres y sidreríes, con una escoyeta de cantares vieyos y nuevos fecha pol músicu Rodrigo Cuevas, que mos guía per una nueche de folixa psicalíptica. Esti llibru, que reflexa'l patrimoniu musical popular al empar que lu proyecta hacia'l futuru, amuesa qu'equí, tovía, pue cantase. Va acompañáu d'una serie d'ilustraciones feches por ilustradores nuevos.
#000013
Nun vaya ser el demoniu. El diablu n'Asturies, de varios autores. Dende'l diablu «cortés» qu'embruxara a la endemoniada Oria, una muyer del sieglu XII, hasta les tropes demoníaques que pueblen la nuesa lliteratura fantástica actual, el diablu asturianu nun ye ún nin trinu, sinón múltiple. El demoniu ye una fuercia de la contradicción que cumple funciones mui estremaes na lliteratura (villanu o bobu, símbolu o deus ex machina) y, poro, nun se puede reducir a una definición sola. Nesti llibru recuéyense testos diabólicos de tola tradición asturiana que van dende la Edá Media hasta'l sieglu XXI y que mos amuesen que, como mos aprende la etimoloxía, Satán nun ye otro que'l gran acusador de la humanidá.
#000014
¿Cómo van ser los llibros de Cierva y Culiebra?
#000015
Amás, vamos facer les ediciones con munchu procuru: nel planu estéticu, porque entendemos que'l diseñu fai parte del llibru de la mesma manera que'l montaxe fai parte de la película; y nel planu testual, porque queremos asoleyar llibros que tean especialmente pensaos pal mundu asturianu.
#000016
Va haber una única colección, na que se van amestar ficción, pensamientu, poesía o cantares. Creyemos que lo importante ye que los llibros s'adecuen a la realidá de nueso, y queremos dirixinos a los llectores asturianos de la meyor manera posible. Los nuesos oxetivos son:
#000017
Crear llibros que collaboren a repensar el mundu asturianu y n'asturianu.
Facer porque esos llibros lleguen de la meyor manera a los llectores.
Enanchar la base llectora n'asturianu.
Enanchar l'espaciu de posibles de la lliteratura asturiana.
#000018
Motivación y a quién va dirigido el proyecto
#000019
Ocurriósenos la idea d'aniciar Cierva y Culiebra al decatanos de qu'había un güecu y unes necesidaes que nun taben cubiertes dientro del sistema editorial asturianu, onde munches veces los llibros espúblicense de manera voluntarista y ensin un proyectu editorial firme tres d'ello. Amás, queremos nun depender esclusivamente del sistema de subvenciones y crear una comunidá qu'apoye esti trabayu editorial a lo llargo del tiempu.
#000020
Poro, el proyectu va dirixíu a la xente que yá llee n'asturianu y fai parte del movimientu de reivindicación llingüística y de recuperación de drechos pa la xente asturiano. Pero tamién queremos algamar al públicu que llee menos n'asturianu pero que ta igualmente esmolecío pola realidá de nueso y tien interés pola creación lliteraria que tien llugar n'Asturies
#000021
En conxuntu, l'equipu trabayó con éxitu en delles iniciatives editoriales, dende fanzines de poesía a revistes de lliteratura xoven (Oculta Lit), pasando per estremaos medios de comunicación, como Tentaciones, La Nueva España, Clarín. Revista de Nueva Literatura, CTXT o Nortes.
#000022
Amás del trabayu nel mundu editorial, tenemos esperiencia como compradores compulsivos de llibros, llectores, críticos o autores nel mundu de la literatura. Darréu contámoste un poquiñín quién somos y cuál va ser el trabayu que fagamos dientro de la estructura de la editorial.
#000023
Cierva y Culiebra ye'l nome d'una nueva editorial asturiana, creada cola intención de descubrir y espardir voces y maneres de pensar perifériques al sistema cultural. Somos un proyectu collaborativu y queremos editar 2 llibros al año, bien editaos y escritos n'asturianu, que mos ayuden a repensar el mundu y el llugar de nueso nél.
#000031
L'oxetivu de compromisu social de creación de cultura nun pasa namás per imprentar dos llibros y dexalos nes llibreríes, sinón que comporta tamién texer una rede alredor d'estos proyectos lliterarios, pente medies de charres, presentaciones y debates mesmo presenciales qu'al traviés de les redes sociales. Asina, pónense en contactu llectores, llibreríes y autores. Amás, la comunidá de Cierva y Culiebra va guiyar un procesu de diálogu con una newsletter periódica y alcuentros estremaos.
#000032
En cuantes a los oxetivos de desendolcu caltenible y la manera en que se rellacionen col nuesu compromisu social, la educación de calidá ye mui importante pal trabayu que queremos facer, porque l'alfabetización de la població na llingua asturiana ye mui baxa y ye ende precisamente que'l llabor de Cierva y Culiebra tien que s'amosar. Poro, la selección de llibros y el llabor de difusión ye trescendental. L'oxetivu de reducción de la desigualdá trabáyase ensin solución de continuidá col anterior, una y bones que l'alfabetización de la xente qu'en munchos casos nun ye quien a estremar castellanu y asturianu redunda na so competencia comunicativa. Finalmente, facemos por desendolcar un tipu d'iniciativa empresarial más horizontal y caltenible dientro del sistema asturianu.
#000033
Garantizar una educación inclusiva, equitativa y de calidad y promover oportunidades de aprendizaje durante toda la vida para todos
Las inversiones en infraestructura son cruciales para lograr un desarrollo sostenible.
Reducir la desigualdad en y entre los países
#000034
Garantizar una educación inclusiva, equitativa y de calidad y promover oportunidades de aprendizaje durante toda la vida para todos
#000035
Las inversiones en infraestructura son cruciales para lograr un desarrollo sostenible.
#000036
Reducir la desigualdad en y entre los países
#000037
Con esta recompensa, vas apoyar el nuesu proyectu y el to nome va constar nos agradecimientos de la páxina web de la editorial. Vas facer parte de la comunidá de Cierva y Culiebra y recibir les nueses newsletters sobre cultura asturiana contemporánea,
#000040
Apoya'l proyectu de Cierva y Culiebra soscribiéndote a ún de los dos llibros que van apaecer en 2023: *La Xorda. Nuevos cantares de chigre* de Rodrigo Cuevas; y *Nun vaya ser el demoniu. El diablu n'Asturies*. Con ello, vas facer parte de la comunidá d
#000041
2 llibros + Pertenencia a la comunidá de Cierva y Culiebra
#000042
2 llibros + Pertenencia a la comunidá de Cierva y Culiebra + Bolsa algodón reciclao
#000043
4 llibros + Pertenencia a la comunidá de Cierva y Culiebra + 2 bolses d'algodón reciclao
#000044
'La cotidianidad de lo eterno'
#000047
Juego de preguntas, respuestas, retos y enigmas
#000048